בני ברבש

בני ברבש (נולד ב-8 באוגוסט 1951) הוא תסריטאי, במאי וסופר ישראלי. בני ברבש, נצר למשפחת שניאורסון, הוא בנם של רות (לבית הבר) ומנחם ברבש. הוא נולד בבאר שבע, לשם עברה משפחתו מתל אביב. אביו היה איש הש"י ולאחר מכן איש השירות הציבורי. אמו הייתה מורה, מנהלת בית ספר ומדריכת מורים. בנעוריו גר שנתיים בארגנטינה, בעקבות שליחויותיו של אביו. אחיו הוא הבמאי אורי ברבש, איתו הוא משתף פעולה ביצירתו. בשנת 1969 התגייס לצה"ל והתנדב לשייטת 13. הוא עבר טירונות צנחנים והכשרה כלוחם, אולם נאלץ לפרוש מן המסלול ושובץ בגדוד 51 (הבוקעים הראשון) של חטיבת גולני. עבר קורס מ"כים חי"ר וקורס קציני חי"ר. עם סיום הקורס שב לחטיבת גולני ושימש כמפקד מחלקה בגדוד. בהמשך היה מפקד פלוגה בגולני. לחם במלחמת ההתשה ובמבצעים שונים כנגד ארגוני המחבלים בלבנון, והשתחרר סמוך למלחמת יום הכיפורים בשנת 1973. במלחמה הצטרף ברבש לכוחות חטיבת גולני ולחם ברמת הגולן כקצין בגדוד 51. בהיתקלות עם חיילי הקומנדו הסורי נפצע משני כדורים, בחזה ובברך. לאחר המלחמה נענה ברבש לבקשתו של מח"ט גולני, אל"ם אמיר דרורי, ושב לשירות בצה"ל. השלים את לימודיו במכללה הבין-זרועית לפיקוד ולמטה ושימש כקצין אג"ם חטיבתי וכסמג"ד. עם שחרורו מצה"ל הצטרף לתנועת "שלום עכשיו" ובמהלך שנות ה-80 היה ממובילי התנועה. ב-11 במאי 1982 כינסו שישה קציני מילואים של צה"ל, ובהם יובל נריה וברבש שהיה אז בדרגת רס"ן, מסיבת עיתונאים. השישה מחו על הפגיעה בטוהר הנשק בשטחים, תוך שהם מבססים את דבריהם על ניסיונם האישי. כמפקד גדוד במילואים לחם במלחמת לבנון הראשונה. בשנת 1984 שיתף פעולה לראשונה עם אחיו, אורי ברבש, כאשר כתב עם ערן פרייס, את התסריט לסרט "מאחורי הסורגים" העוקב אחר מאבקם המאוחד של אסירים יהודים וערבים בהנהלת הכלא בו הם נמצאים. שיתוף הפעולה הצליח והסרט זכה לשבחים רבים ולהתמודדות בפרס האוסקר בקטגוריית הסרט הזר. שיתוף הפעולה בין שני האחים המשיך גם בסרטיהם הבאים, בהם "אחד משלנו" ו"דרך הנשר" כשבני כתב את התסריט ואורי ביים. מאמצע שנות התשעים החל בני ברבש לכתוב סדרות טלוויזיה המשודרות ב"רשת" בערוץ 2 בבימוי אחיו, בהם "טירונות" ו"מילואים" העוסקות בהווי הצבאי. עיבד לסדרת-טלוויזיה גם את ספרו המצליח "מיי פירסט סוני", המספר על ילד המתעד את משפחתו השסועה. ברבש מלמד בחוג לקולנוע באוניברסיטת תל אביב תסריטאות, קולנוע וטלוויזיה. בשנים 2020–2021 היה פעיל מרכזי במחאה נגד בנימין נתניהו ("מחאת בלפור"). הוא תיאר זאת: "השתתפתי בארגון של כמה מההפגנות הכי גדולות שם ובהפקה של כל מיני סרטונים במסגרת הקמפיין, והקמנו התארגנות שניסתה לחבר יחד את כלל הארגונים. זו הייתה מלאכה קשה מאוד. במהלך השנה הזו התנתקתי כמעט לגמרי מכל העשייה שלי, הייתי כולי משועבד לפעילות החברתית או הפוליטית". בשנת 2023 היה פעיל במחאה נגד הרפורמה המשפטית, ובין השאר נגד תוכניתה לסגירת תאגיד השידור הישראלי ונגד הכוונה שייחס לה "למוטט את מערכת המשפט, כדי למנוע מהאזרח הקטן את אמצעי ההגנה היחיד שיש לו מול החלטות שרירותיות המנוגדות לחוקי יסוד, כמו החופש להפגין, לשבות, להקים משפחה להט"בית, להתאגד וכדומה". בעצרת שנערכה במסגרת מחאה זו אמר: "האקדח, אותו אקדח. הידיים אותן ידיים. המסיתים אותם מסיתים. ראש הממשלה אותו פרובוקטור העומד על המרפסת בכיכר ציון יורק את אותו ארס שהתיז על ממשלת רבין, רק שעכשיו בנוסף לאקדח המעשן אוחזות הידיים האלה בהגה השלטון. עם אותו אקדח הם ממשיכים לירות לכל עבר, להשלים את המלאכה מנובמבר 1995. בושה. היום הם מבקשים להתנקש בדמוקרטיה הישראלית לשרוף לעפר את מגילת העצמאות שברוחה כוננה מדינת ישראל." בפברואר 2024 יזם התארגנות לחלוקת פרסי ישראל על פי המלצותיה של ועדת הפרס, לאחר ששר החינוך יואב קיש הודיע שהפרסים לא יחולקו אלא רק בתחום התקומה: גבורה אזרחית וערבות הדדית. ברבש נשוי לאדריכלית סיגל סרוסי ואב לשלושה בנים. מתגורר בהרצליה. מאחורי הסורגים מאחורי הסורגים 2 אחד משלנו מיי פירסט סוני - סדרת טלוויזיה (ערוץ 2) החולמים (סרט, 1987) (עם ערן פרייס) ללקק ת'תות (1992) דרך הנשר זמן אמת אש צולבת מלח הארץ סיטון - סדרת טלוויזיה (ערוץ 1) טירונות - סדרת טלוויזיה (ערוץ 2) מילואים - סדרת טלוויזיה (ערוץ 2) כוונות טובות - סדרת טלוויזיה (ערוץ 2) האמת העירומה - סדרת טלוויזיה (ערוץ 10) היקיצה הגדולה, 1982 מיי פירסט סוני, 1994 הילוך חוזר, 2003 המפץ הקטן, הספריה החדשה, הוצאת הקיבוץ המאוחד, 2009 החיים בחמישים דקות, הוצאת אקס ליבריס וידיעות ספרים, 2014 מצבים בפוטנציה, כנרת זמורה-ביתן דביר, 2022 בני ברבש, המפץ הקטן, באנתולוגיה "תמונה קבוצתית" (ספרות ישראלית במאה ה-21), עמ' 437–444, הוצאת כרמל, 2017. מדיה וקבצים בנושא בני ברבש בוויקישיתוף בני ברבש, ברשת החברתית פייסבוק בני ברבש, במיזם "אישים" לתיעוד היצירה הישראלית בני ברבש, במסד הנתונים הקולנועיים IMDb (באנגלית) בני ברבש, דף שער בספרייה הלאומית בני ברבש, בלקסיקון הספרות העברית החדשה רשימת הפרסומים של בני ברבש, בקטלוג הספרייה הלאומית בני ברבש, ב"לקסיקון הספרות העברית החדשה" בני ברבש, ב"לקסיקון הקשרים לספרות ישראלית" בני ברבש, באתר המכון לתרגום ספרות עברית (באנגלית) הספרים של בני ברבש, באתר "סימניה" ספריו של בני ברבש באתר הספריה החדשה אביחי בקר, הברבשים חוזרים לצבא, הארץ, ‏ 16 באפריל 1998, כפי שהועלה באתר פרש שירי לב-ארי, בני ברבש נבחר ל"אהוד הקהל" בסלון הספרים בפאריס, באתר הארץ, 18 במרץ 2008 שירה סתיו, זיתים כבושים, "המפץ הקטן", באתר הארץ, 27 ביולי 2009 יוסף אורן, הגם זו סאטירה? - חלק א', nfc‏, 14 באוגוסט 2009 אסתי אדיבי שושן, "בכל אלה, אכן יש משהו...", על "המפץ הקטן", באתר מחשבות על ספרים, 2009 יורם יובל, בריאיון עם האחים אורי ובני ברבש, בתוכנית "שיחת נפש", הטלוויזיה החינוכית הילה אלפרט, חופשי על הברבש, באתר ישראל היום, 21 בנובמבר 2014 יניב מגל, ‏בני ברבש: "אני מהדור שהקיז את דמו במלחמת יום כיפור", באתר גלובס, 4 בדצמבר 2014 רותי זוארץ, בני ברבש עונה לעמיר בניון: "אנו חיים באפרטהייד" (אורכב 07.12.2014 בארכיון Wayback Machine), מעריב השבוע, ‏1 בדצמבר 2014 הנוסע בזמן, באתר את, 9 במרץ 2015 יובל פלוטקין, בני ברבש: "אנחנו כל הזמן על סף מלחמת אזרחים", באתר ynet, 3 בדצמבר 2021 גילי איזיקוביץ, בני ברבש: בסוף יטילו עלינו עונשים כמו שמטילים על רוסיה. מגיע לנו, באתר הארץ, 31 במרץ 2022 ליה שרביט, על זכות העמידה: משפט וגבריות ישנה־חדשה בספר "מצבים בפוטנציה", פנס מוסף לביקורת ספרות, אוגוסט 2022. מכּתביו: פרק מתוך "המפץ הקטן" לבני ברבש, באתר nrg‏, 17 במאי 2009 ברבש: שני ספריי הופרדו בלידתם, באתר nrg‏, 1 ביוני 2009 המציאות לא תשנה אותי - בני ברבש משיב לעירית לינור, באתר הארץ, 1 ביוני 2017 ככה לא נראית ממשלת חירום, באתר הארץ, 1 באפריל 2020 אביחי בקר, "הברבשים חוזרים לצבא", הארץ, 16 באפריל 1998. גל פרל פינקל, כדורסל מנצחים בהגנה, ומלחמה?, באתר זמן ישראל, 16 בנובמבר 2020. היום לפני 29 שנה, באתר הארץ, 11 במאי 2011 בועז כהן, כלל וכלל לא צפוי, עיתון נט"ל, גיליון 10 במאי 2008. דוד שליט, ‏מורשת קרב, באתר גלובס, 8 במרץ 2007. יובל פלוטקין, בני ברבש: "אנחנו כל הזמן על סף מלחמת אזרחים", באתר ynet, 3 בדצמבר 2021 בני ברבש, העברת הריבונות, באתר העין השביעית, 23 בינואר 2023 יואב בירנברג, עצרת עולם התרבות נגד המהפכה: "מי שרוצה מלחמה יקבל מלחמה", באתר ynet, 16 במרץ 2023 תמר טרבלסי חדד, דיווח: קיש ביטל את פרס ישראל בגלל זכייה של איש ההייטק שמחה נגד הממשלה, באתר ynet, 25 בפברואר 2024